

**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΔΩΔΕΚΑΝΗΣΟΥ**

**ΔΗΜΟΣ ΚΩ**

**Δ/ΝΣΗ ΟΙΚΟΝΟΜΙΚΩΝ ΥΠΗΡΕΣΙΩΝ**

**ΓΡΑΦΕΙΟ ΠΡΟΜΗΘΕΙΩΝ**

**ΠΕΡΙΛΗΨΗ ΔΙΑΚΗΡΥΞΗΣ**

**Ο ΔΗΜΑΡΧΟΣ** **ΚΩ**

Προκηρύσσει την **επανάληψη ανοικτού άνω των ορίων Ηλεκτρονικού Διαγωνισμού**, σύμφωνα με τις διατάξεις του Ν. 4412/2016, με σφραγισμένες προσφορές για την **ΜΙΣΘΩΣΗ ΑΠΟΡΡΙΜΜΑΤΟΦΟΡΩΝ ΟΧΗΜΑΤΩΝ ΚΑΙ ΑΝΑΤΡΕΠΟΜΕΝΩΝ ΦΟΡΤΗΓΩΝ ΟΧΗΜΑΤΩΝ ΜΕ ΓΕΡΑΝΟ ως προς τις Ομάδες Β’ & Γ’**,συνολικούπροϋπολογισμού **87.750,00€**, συμπεριλαμβανομένου **ΦΠΑ 17%**.

**Αναθέτουσα Αρχή - Στοιχεία επικοινωνίας:** Αναθέτουσα αρχή: **ΔΗΜΟΣ ΚΩ**,Οδός: **Ακτή Κουντουριώτη 7**, Τ.Κ.: **85300**, NUTS 3: **GR421** (ΔΗΜΟΣ ΚΩ), Τηλ.: **2242360-485**, Fax: **22420-21341**.

**Κριτήριο ανάθεσης** της Σύμβασης είναι η **πλέον συμφέρουσα από οικονομικής άποψης προσφορά, μόνο βάσει της προκύπτουσας τιμής (χαμηλότερη τιμή) ανά ομάδα**.

Αντικείμενο της σύμβασης είναι η **μίσθωση οχημάτων (με τον χειριστή ή τον οδηγό) με ανατρεπόμενη καρότσα** **που φέρουν γερανό με αρπάγη** για ανάθεση εργασιών αποκομιδής αστικών αποβλήτων και εργασιών αποκομιδής ογκωδών αντικειμένων & κηπευτικών αποβλήτων του ενιαίου Δήμου Κω, καθότι δεν επαρκούν τα μέσα που έχει στη διάθεση του [υπ’ αριθ. 472/02-12-2022 απόφαση της Οικονομικής Επιτροπής Δήμου Κω (ΑΔΑ: ΨΞΗ5ΩΛΕ-Ε3Δ) με όλα τα σχετικά υπηρεσιακά έγγραφα], ώστε να ανταποκριθεί στις αυξημένες απαιτήσεις του διευρυμένου Δήμου Κω.

Αναλυτική περιγραφή του φυσικού - οικονομικού αντικειμένου της σύμβασης και οι τεχνικές προδιαγραφές περιλαμβάνονται στην υπ’ αρ. 12/2022 επισυναπτόμενη στη διακήρυξη μελέτη.

**Διενέργεια Διαγωνισμού**: θα γίνει με χρήση της πλατφόρμας του Ε.Σ.Η.Δ.Η.Σ. μέσω της διαδικτυακής πύλης [www.promitheus.gov.gr](http://www.promitheus.gov.gr). με **Συστημικό Αύξοντα Αριθμό: 196665.**

**Ημερομηνία** **Ανάρτησης** της Διακήρυξης στη διαδικτυακή πύλη του ΕΣΗΔΗΣ: **23/06/2023**

**Ημερομηνία έναρξης** **υποβολής προσφορών** ορίζεται η **26/06/2023** και **ώρα 08:00 π.μ.**

**Καταληκτική ημερομηνία** υποβολής των προσφορών ορίζεται η **26/07/2023** και **ώρα 16:00 μ.μ.** Μετά την παρέλευση της καταληκτικής ημερομηνίας δεν υπάρχει δυνατότητα υποβολής προσφοράς στο σύστημα.

**Κατάθεση Προσφορών:** Οι συμμετέχοντες μπορούν να υποβάλλουν **προσφορά για μία ή και για τις δύο ομάδες** όπως αυτές περιγράφονται στον ενδεικτικό προϋπολογισμό – Προδιαγραφές της σχετικής μελέτης. Προσφορές, που δεν **καλύπτουν το σύνολο των ειδών κάθε ομάδας, θα απορρίπτονται ως απαράδεκτες**.

**Εγγυητική Επιστολή:** Εγγυητική Επιστολή συμμετοχής, στο διαγωνισμό σε χρηματικό ποσό σε ευρώ, ίσο με το 2% επί του ενδεικτικού προϋπολογισμού του συνόλου ή της ομάδας ή των ομάδων που ο προμηθευτής επιθυμεί να συμμετάσχει διάρκειας τουλάχιστον 1 έτους.

**Χρηματοδότηση:** Φορέας χρηματοδότησης της παρούσας σύμβασης είναι ο **Δήμος Κω**. Η δαπάνη για την εν λόγω σύμβαση βαρύνει τις με **Κ.Α.** **20.6117.0008 (ΟΜΑΔΑ Β), & 20.6117.0009 (ΟΜΑΔΑ Γ),** σχετικές πιστώσεις προϋπολογισμού οικονομικού έτους 2023, σύμφωνα με την υπ’ αριθ. **360/20-02-2023** (απόφαση Αντιδημάρχου Οικονομικών περί ανάληψης υποχρέωσης (ΑΔΑ: **96ΥΦΩΛΕ-ΞΝΗ**).

**Πρόσβαση στα έγγραφα:** Τα έγγραφα της σύμβασης είναι διαθέσιμα για ελεύθερη, πλήρη, άμεση & δωρεάν ηλεκτρονική πρόσβαση μέσω της διαδικτυακής πύλης ([www.promitheus.gov.gr](http://www.promitheus.gov.gr)) του ΟΠΣ ΕΣΗΔΗΣ.

**Δημοσιεύσεις:** Προκήρυξη της παρούσας σύμβασης απεστάλη με ηλεκτρονικά μέσα για δημοσίευση στις **19/06/2023** στην Υπηρεσία Εκδόσεων της Ευρωπαϊκής Ένωσης και έλαβε αριθμό αναφοράς **2023/S 119-374387**, με ημερομηνία δημοσίευσης την **23/06/2023**.

Το αναλυτικό τεύχος της διακήρυξης θα αναρτηθεί στον ιστότοπο του Κεντρικού Ηλεκτρονικού Μητρώου Δημοσίων Συμβάσεων (Κ.Η.Μ.Δ.Η.Σ) [www.promitheus.gov.gr](http://www.promitheus.gov.gr), και φέρει κωδικό ΑΔΑΜ. Η Προκήρυξη (Περίληψη της Διακήρυξης), θα αναρτηθεί στον ιστότοπο του προγράμματος «ΔΙΑΥΓΕΙΑ» [www.diavgeia.gov.gr](http://www.diavgeia.gov.gr), φέρει κωδικό ΑΔΑ, στον ιστότοπο του Δήμου της Κω [www.kos.gov.gr](http://www.kos.gov.gr) και στον ελληνικό τύπο.

**Ο ΔΗΜΑΡΧΟΣ ΚΩ**

**ΘΕΟΔΟΣΗΣ Α. ΝΙΚΗΤΑΡΑΣ**